Συμμορία εραστών

Η Συμμορία εραστών είναι μια ελληνική ασπρόμαυρη κωμωδία του 1972 σε σκηνοθεσία Βαγγέλη Σερντάρη, με πρωταγωνιστές τους Ντίνο Ηλιόπουλο, Μάρω Κοντού, Νίκο Ρίζο και Καίτη Πάνου. Το σενάριο είναι του Κώστα Πρετεντέρη, βασισμένο στο θεατρικό έργο του ίδιου και του Ασημάκη Γιαλαμά με τίτλο "Ήταν ένας πλέι μπόι".

 Πλοκή 
Μετά από χρόνια περιπλάνησης στους διεθνούς κοσμικούς κύκλους, ένας παλαίμαχος γυναικοκατακτητής, ο Ρένος Καμπανάς (Ντίνος Ηλιόπουλος), επιστρέφει στην Ελλάδα με σκοπό ν' ανοίξει μια σχολή για πλέι μπόι. Ο παλιός του φίλος Τζώρτζης Κότσιρας (Νίκος Ρίζος), που εργάζεται ως μπάρμαν, επενδύει χρήματα στο σχέδιο του για να τον βοηθήσει. Ο Ρένος σύντομα θα συγκεντρώσει αρκετούς μαθητές τους οποίους εκπαιδεύει και τους μεταφέρει στο Ναύπλιο, όπου και θα γίνει το τελευταίο στάδιο της εκπαίδευσης. Πρέπει να γοητεύσουν πλούσιες κυρίες. Ο Ρένος θα ερωτευτεί την Έλενα Γεωργιάδου-Βαγιάνου (Μάρω Κοντού), με την οποία έχει αποκτήσει μια κόρη, χωρίς όμως να το γνωρίζει. Η κόρη του, που δουλεύει στο ξενοδοχείο όπου διαμένουν, θα ερωτευτεί έναν από τους μαθητές του. Οι εραστές γρήγορα θα μετατραπούν σε ερωτευμένους άντρες, ο καθένας βρίσκοντας τον έρωτα της ζωής του. 

 Διανομή 

 Ντίνος Ηλιόπουλος ως Ρένος Καμπανάς
 Μάρω Κοντού ως Έλενα Γεωργιάδου-Βαγιάνου
 Νίκος Ρίζος ως Τζώρτζης Κότσιρας
 Καίτη Πάνου ως Υβόνη Σαράντη
 Αλίκη Ζωγράφου ως Μάγδα Σαλταμούρη
 Βάσος Ανδριανός ως Αλέξης Ρωμανός
 Πάνος Βέλιας ως Γιάγκος Μαρμαρινός
 Θάνος Μαρτίνος ως Ιάσων Δένδης
 Ανδρέας Τσάκωνας ως Φανούρης Τζούρας
 Βάσος Ανδρονίδης ως κύριος Σωτηρίου
 Έλσα Ρίζου ως κομμώτρια
 Γωγώ Ατζολετάκη ως Μαίρη Γεωργιάδου
 Μαίρη Φαρμάκη ως κυρία Σκέντζου
 Θέκλα Τσελέπη ως δεσποινίς Αντωνοπούλου

 Παραπομπές 

 Εξωτερικοί σύνδεσμοι 



Κατηγορία:Ελληνικές κωμικές ταινίες
Κατηγορία:Ταινίες του 1972
Κατηγορία:Ελληνικές ασπρόμαυρες ταινίες
Κατηγορία:Ελληνικές ταινίες της δεκαετίας 1970